### Resumé

Fonden Vejle Kulturservice har fremsendt årsrapport for 2024. Regnskabet viser en nettoomsætning på 9.331.612 i 2024, mod 8.141.587 kr. i 2023. Samlet set viser regnskabet et overskud på 362.696 kr. i 2024 mod overskud på 123.608 kr. i 2023.

### Sagsfremstilling

Den almennyttige erhvervsdrivende fond Vejle Kulturservice blev stiftet den 5. maj 2010, og driften af kulturhuset Bygningen blev overtaget fra Vejle Kommune den 1. maj 2010. Vejle Kommune er tilsynsmyndighed for fonden, og får hvert år fremlagt et revideret regnskab. Årsregnskab er vedlagt som bilag.

Ebbe Nissen har revideret regnskabet og konklusionen er, at regnskabet giver et retvisende billede af fondens aktiver, passiver og finansielle stilling pr. 31. december 2024 samt at resultatet af fondens aktiviteter for regnskabsåret 2024 er i overensstemmelse med Årsregnskabsloven.

Regnskabet viser en nettoomsætning på 9.331.612 kr. i 2024, mod 8.141.587 kr. i 2023. Samlet set viser regnskabet et overskud på 362.696 kr. i 2024 mod et overskud på 123.608 kr. i 2023.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og Byrådet.

### Historik

#### Kultur- og Sundhedsdirektøren indstiller, den 7. oktober 2025, punkt 132:

at regnskabet for Vejle Kulturservice 2024 godkendes.

#### Beslutning fra Kultur- og Idrætsudvalget, den 7. oktober 2025, punkt 132:

Anbefales.

Casper Jørgensen deltog ikke i sagens behandling.

#### Beslutning fra Økonomiudvalget, den 20. oktober 2025, punkt 257:

Anbefales.

### Beslutning

Godkendt.

Fraværende: Katrine Paulsen, i stedet mødte Christina Mogensen.